32005R2156
L 342/54
JURNALUL OFÍCIAL AL UNIUNII EUROPENE
REGULAMENTUL (CE) NR. 2156/2005 AL COMISIEI
din 23 decembrie 2005
de modificare a elementelor din caietul de sarcini al unei denumiri de origine din anexa la Regulamentul (CE) nr. 1107/96 (Siurana)(DOP)
COMISIA COMUNITĂȚILOR EUROPENE,
având în vedere Tratatul de instituire a Comunităților Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), în special articolul 9 și articolul 6 alineatul (3) și alineatul (4) a doua liniuță,
întrucât:
(1)
În conformitate cu articolul 6 alineatul (2) din Regulamentul (CEE) nr. 2081/92, cererea Spaniei de modificare a elementelor din caietul de sarcini al denumirii de origine protejată „Siurana”, înregistrată prin Regulamentul (CE) nr. 1107/96 al Comisiei (2), a fost publicată în Jurnalul Oficial al Uniunii Europene (3).
(2)
Deoarece Comisia nu a primit nici o declarație de opoziție în conformitate cu articolul 7 din Regulamentul (CEE) nr. 2081/92, aceste modificări trebuie înregistrate și publicate în Jurnalul Oficial al Uniunii Europene,
ADOPTĂ PREZENTUL REGULAMENT:
Articolul 1
Caietul de sarcini al denumirii de origine „Siurana” se modifică în conformitate cu anexa I la prezentul regulament.
Articolul 2
Fișa consolidată care conține elementele principale ale caietului de sarcini figurează în anexa II la prezentul regulament.
Articolul 3
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 decembrie 2005.